BMT Suriya aviatsiyasini xlorli bombalarni qo‘llashda aybladi

Halabni bombardimon qilish davomida Suriya aviatsiyasi xlor moddasi qo‘shilgan qo‘lbola bombalarni ishlatgan. Bu haqda BMT mustaqil komissiyaning chorshanba kuni e'lon qilingan hisobotida aytiladi.
Hisobotda ma'lum qilinishicha, taqiqlangan qurol 2016 yilda qo‘llangan hamda yuzlab tinch aholi vakillarining halok bo‘lishiga olib keldi.
Shu bilan birga, hujjatda ta'kidlanishicha, bombalar aynan Suriya aviatsiyasi tomonidan tashlangan. Komissiya ma'lumotlariga ko‘ra, Rossiya harbiylarining ushbu voqealarga aloqasi yo‘q.